origenes.exhortatio-ad-martyrium 12
Καὶ τοῦτο δὲ ἡμᾶς εἰδέναι χρὴ , ὅτι τὰς καλουμένας τοῦ θεοῦ διαθήκας ἐπὶ συνθήκαις παρεδεξάμεθα αἷς πρὸς αὐτὸν ἐποιησάμεθα ἀναδεχόμενοι τὸ κατὰ χριστιανισμὸν βιοῦν . καὶ ἐν ταῖς πρὸς θεὸν συνθήκαις ἡμῶν ἦν πᾶσα ἡ κατὰ τὸ εὐαγγέλιον πολιτεία , λέγον · „ εἴ τις θέλει ὀπίσω μου ἐλθεῖν , ἀρνησάσθω ἑαυτὸν καὶ ἀράτω τὸν σταυρὸν αὐτοῦ , καὶ ἀκολουθείτω μοι . ὃς γὰρ ἂν θέλῃ τὴν ψυχὴν αὐτοῦ σῶσαι , ἀπολέσει αὐτήν · ὃς δ᾿ ἂν ἀπολέσῃ τὴν ψυχὴν αὐτοῦ ἕνεκεν ἐμοῦ , οὗτος σώσει αὐτήν . “ πολλάκις δὲ ἐμπνουστότεροι γεγόναμεν ἀκούοντες καὶ τοῦ · „ τί γὰρ ὠφεληθήσεται ἄνθρωπος , ἐὰν τὸν κόσμον ὅλον κερδήσῃ , τὴν δὲ ψυχὴν αὐτοῦ ζημιωθῇ ; ἢ τί δώσει ἄνθρωπος ἀντάλλαγμα τῆς ψυχῆς αὐτοῦ ; μέλλει γὰρ ὁ υἱὸς τοῦ ἀνθρώπου ἔρχεσθαι ἐν τῇ δόξῃ τοῦ πατρὸς αὐτοῦ μετὰ τῶν ἀγγέλων αὐτοῦ , καὶ τότε ἀποδώσει ἑκάστῳ κατὰ τὴν πρᾶξιν αὐτοῦ . “ τὸ δὲ δεῖν ἀρνεῖσθαι ἑαυτὸν καὶ αἴρειν τὸν ἑαυτοῦ σταυρὸν καὶ τῷ Ἰησοῦ ἀκολουθεῖν οὐ μόνος Ματθαῖος , οὗ τὴν λέξιν παρεθέμεθα , ἀνέγραψεν ἀλλὰ καὶ Λουκᾶς καὶ Μάρκος . ἄκουε γὰρ Λουκᾶ μὲν λέγοντος · „ ἔλεγε δὲ πρὸς πάντας · εἴ τις θέλει ὀπίσω μου ἔρχεσθαι , ἀρνησάσθω ἑαυτὸν καὶ ἀράτω τὸν σταυρὸν αὐτοῦ καὶ ἀκολουθείτω μοι . ὅς γὰρ ἂν θέλῃ τὴν ψυχὴν αὐτοῦ σῶσαι , ἀπολέσει αὐτήν · ὃς δ᾿ ἂν ἀπολέσῃ τὴν ψυχὴν αὐτοῦ ἕνεκεν ἐμοῦ , οὗτος σώσει αὐτήν . τί γὰρ ὠφελεῖται ἄνθρωπος κερδήσας τὸν κόσμον ὅλον , ἑαυτὸν δὲ ἀπολέσας ἢ ζημιωθείς ; “ Μάρκου δέ · „ καὶ προσκαλεσάμενος τὸν ὄχλον σὺν τοῖς μαθηταῖς αὐτοῦ εἶπεν αὐτοῖς · εἴ τις θέλει ὀπίσω μου ἀκολουθεῖν , ἀπαρνησάσθω ἑαυτὸν καὶ ἀράτω τὸν σταυρὸν αὐτοῦ καὶ ἀκολουθείτω μοι . ὃς γὰρ ἂν θέλῃ τὴν ἑαυτοῦ ψυχὴν σῶσαι , ἀπολέσει αὐτήν · ὃς δ᾿ ἂν ἀπολέσῃ ἕνεκεν τοῦ εὐαγγελίου , σώσει αὐτήν . τί δὲ ὠφελήσει τὸν ἄνθρωπον , ἐὰν κερδήσῃ τὸν κόσμον ὅλον καὶ ζημιωθῇ τὴν ψυχὴν αὐτοῦ ; τί γὰρ δώσει ἄνθρωπος ἀντάλλαγμα τῆς ψυχῆς αὐτοῦ ; “ πάλαι τοίνυν ὀφείλομεν ἀρνεῖσθαι ἑαυτοὺς καὶ λέγειν · „ ζῶ οὐκέτι ἐγώ · “ καὶ νῦν δὲ φανήτω , εἰ ἄραντες ἑαυτῶν τὸν σταυρὸν τῷ Ἰησοῦ ἠκολουθήσαμεν · ὅπερ γέγονεν , εἰ „ ζῇ “ ἐν ἡμῖν „ Χριστός “ . εἰ θέλομεν ἡμῶν σῶσαι τὴν ψυχὴν , ἵνα αὐτὴν ἀπολάβωμεν κρείττονα ψυχῆς , καὶ μαρτυρίῳ ἀπολέσωμεν αὐτήν . ἐὰν γὰρ ἀπολέσωμεν αὐτὴν ἕνεκεν Χριστοῦ αὐτῷ ἐπιῤῥιπτοῦντες αὐτὴν ἐν τῷ δι᾿ αὐτὸν θανάτῳ , τὴν ἀληθῆ σωτηρίαν περιποιήσομεν αὐτῇ · ἐὰν δὲ τὸ ἐναντίον , ἀκούσομεν ὅτι οὐδὲν ὠφελεῖται ὁ τὸν ὅλον κερδήσας αἰσθητὸν κόσμον διὰ τῆς ἰδίας ἀπωλείας ἢ διὰ τοῦ ἑαυτὸν ἐζημιῶσθαι . ἅπαξ δὲ ἀπολέσας τις τὴν ἑαυτοῦ ψυχὴν ἢ ζημιωθεὶς αὐτὴν , κἂν τὸν ὅλον κερδήσῃ κόσμον , οὐ δυνήσεται αὐτὸν δοῦναι „ ἀντάλλαγμα τῆς “ ἀπολλυμένης „ ψυχῆς “ . ἡ γὰρ „ κατ᾿ εἰκόνα θεοῦ “ δεδημιουργημένη τιμιωτέρα ἐστὶ πάντων σωμάτων . εἷς μόνος δεδύνηται δοῦναι ἀντάλλαγμα τῆς ἀπολλυμένης πρότερον ψυχῆς ἡμῶν , ὁ ὠνησάμενος ἡμᾶς τῷ ἑαυτοῦ „ τιμίῳ αἵματι “ .
Lemmas: καί οὗτος δέ ἐγώ οἶδα χρή , ὅτι ὁ καλέω ὁ θεός διαθήκη ἐπί συνθήκη παραδέχομαι ὅς πρός αὐτός ποιέω ἀναδέχομαι ὁ κατά χριστιανισμός βιόω . καί ἐν ὁ πρός θεός συνθήκη ἐγώ εἰμί πᾶς ὁ κατά ὁ εὐαγγέλιον πολιτεία , λέγω · „ εἰ τις ἐθέλω ὀπίσω ἐγώ ἔρχομαι , ἀρνέομαι ἑαυτοῦ καί ἀείρω ὁ σταυρός αὐτός , καί ἀκολουθέω ἐγώ . ὅς γάρ ἄν ἐθέλω ὁ ψυχή αὐτός σῴζω , ἀπόλλυμι αὐτός · ὅς δέ ἄν ἀπόλλυμι ὁ ψυχή αὐτός ἕνεκα ἐγώ , οὗτος σῴζω αὐτός . “ πολλάκις δέ ἔμπνουστος γίγνομαι ἀκούω καί ὁ · „ τίς γάρ ὠφελέω ἄνθρωπος , ἐάν ὁ κόσμος ὅλος κερδαίνω , ὁ δέ ψυχή αὐτός ζημιόω ; ἤ τίς δίδωμι ἄνθρωπος ἀντάλλαγμα ὁ ψυχή αὐτός ; μέλλω γάρ ὁ υἱός ὁ ἄνθρωπος ἔρχομαι ἐν ὁ δόξα ὁ πατήρ αὐτός μετά ὁ ἄγγελος αὐτός , καί τότε ἀποδίδωμι ἕκαστος κατά ὁ πρᾶξις αὐτός . “ ὁ δέ δέω ἀρνέομαι ἑαυτοῦ καί ἀείρω ὁ ἑαυτοῦ σταυρός καί ὁ Ἰησοῦς ἀκολουθέω οὐ μόνος Ματθαῖος , ὅς ὁ λέξις παρατίθημι , ἀναγράφω ἀλλά καί Λουκᾶς καί Μάρκος . ἀκούω γάρ Λουκᾶς μέν λέγω · „ λέγω δέ πρός πᾶς · εἰ τις ἐθέλω ὀπίσω ἐγώ ἔρχομαι , ἀρνέομαι ἑαυτοῦ καί ἀείρω ὁ σταυρός αὐτός καί ἀκολουθέω ἐγώ . ὅς γάρ ἄν ἐθέλω ὁ ψυχή αὐτός σῴζω , ἀπόλλυμι αὐτός · ὅς δέ ἄν ἀπόλλυμι ὁ ψυχή αὐτός ἕνεκα ἐγώ , οὗτος σῴζω αὐτός . τίς γάρ ὠφελέω ἄνθρωπος κερδαίνω ὁ κόσμος ὅλος , ἑαυτοῦ δέ ἀπόλλυμι ἤ ζημιόω ; “ Μάρκος δέ · „ καί προσκαλέω ὁ ὄχλος σύν ὁ μαθητής αὐτός λέγω αὐτός · εἰ τις ἐθέλω ὀπίσω ἐγώ ἀκολουθέω , ἀπαρνέομαι ἑαυτοῦ καί ἀείρω ὁ σταυρός αὐτός καί ἀκολουθέω ἐγώ . ὅς γάρ ἄν ἐθέλω ὁ ἑαυτοῦ ψυχή σῴζω , ἀπόλλυμι αὐτός · ὅς δέ ἄν ἀπόλλυμι ἕνεκα ὁ εὐαγγέλιον , σῴζω αὐτός . τίς δέ ὠφελέω ὁ ἄνθρωπος , ἐάν κερδαίνω ὁ κόσμος ὅλος καί ζημιόω ὁ ψυχή αὐτός ; τίς γάρ δίδωμι ἄνθρωπος ἀντάλλαγμα ὁ ψυχή αὐτός ; “ πάλαι τοίνυν ὀφείλω ἀρνέομαι ἑαυτοῦ καί λέγω · „ ζάω οὐκέτι ἐγώ · “ καί νῦν δέ φαίνω , εἰ ἀείρω ἑαυτοῦ ὁ σταυρός ὁ Ἰησοῦς ἀκολουθέω · ὅς γίγνομαι , εἰ „ ζάω “ ἐν ἐγώ „ Χριστός “ . εἰ ἐθέλω ἐγώ σῴζω ὁ ψυχή , ἵνα αὐτός ἀπολαμβάνω κρατύς ψυχή , καί μαρτύριον ἀπόλλυμι αὐτός . ἐάν γάρ ἀπόλλυμι αὐτός ἕνεκα Χριστός αὐτός ἐπιρριπτέω αὐτός ἐν ὁ διά αὐτός θάνατος , ὁ ἀληθής σωτηρία περιποιέω αὐτός · ἐάν δέ ὁ ἐναντίος , ἀκούω ὅτι οὐδείς ὠφελέω ὁ ὁ ὅλος κερδαίνω αἰσθητός κόσμος διά ὁ ἴδιος ἀπώλεια ἤ διά ὁ ἑαυτοῦ ζημιόω . ἅπαξ δέ ἀπόλλυμι τις ὁ ἑαυτοῦ ψυχή ἤ ζημιόω αὐτός , ἐάν ὁ ὅλος κερδαίνω κόσμος , οὐ δύναμαι αὐτός δίδωμι „ ἀντάλλαγμα ὁ “ ἀπόλλυμι „ ψυχή “ . ὁ γάρ „ κατά εἰκών θεός “ δημιουργέω τίμιος εἰμί πᾶς σῶμα . εἷς μόνος δύναμαι δίδωμι ἀντάλλαγμα ὁ ἀπόλλυμι πρότερος ψυχή ἐγώ , ὁ ὠνέομαι ἐγώ ὁ ἑαυτοῦ „ τίμιος αἷμα “ .